Nhtap htuk ai lusha laikyang 9
9种饮食坏习惯
时间:2014-06-30 00:00:00 来源:德宏团结报
Masha n kau kau go jahpot manap e hpa mung nsha ai kan gaman bungli shang chye ma ai, ndai zon re lai kyang go hkamja lam hta akyu nnga nga ai. Jahpot manap e go hkaulan pa(麦片) hte sau nau n rong ai nga chyu chyahkri gom mi, shing nrai Udi hte myenpau, namlap simai hte namsi namso sha yang gaja ai.
Yup na shong e rai marai sha yang yup n gaja ai
Lama nang yup mang tsom mayu yang go, yup na shong e rai marai hkum sha. Yup na shong na-yi hkum 3 laman hta lusha hte sha bang shing nrai ningsing manam ai, jap ai re lusha, sau tso ai lusha, ga-hpri rong ai lusha ni go yup n pyo shangun nga ai majo, hpang jahpot yup rot ai htom akya shala nga nna, lani mi tup nga n pyo shangun nga ai. Lama yup na shong e kosi ai na jang, lahta de tsun ai lusha ni hkrak koi gam kau nna, namsi ni loi mai sha ai.Bai sumla hkrung yu let rai marai hkum sha.
Lusha dinglai yang masha hpe hpum wa shangun ai
Sau rong ai lusha ni nau sha dinglai jang, masha hpe hpum dinglai wa shangun nga ai.
Kosi sharang jang grau hpum wa ai
Kosi sharang yang lasi wa na re nga ai myit lu lam go njo nga ai, hpa majo nga yang, masha hkum kosi ai shaloi sau jahkai ni mahkong ton ya chye ai, dai majo masha grau hpum wa ai. Lama nang hkum lasi mayu yang go, lusha ni jahtuk sha chye ra ai hta n-ga, nong e hkum hkrang shalik shakyang ra ai.
Bungli galo let rai marai sha yang chye sha dinglai kau ai
Bungli galo let rai marai sha yang go n dum shami e sha dinglai kau wa chye nna, aten na na rai jang, hpum dinglai wa nga ai. Lama sumla hkrung yu, shing nrai masha ni hte chyenan gayat hkat, shing nrai datnu gasup let rai marai sha rai yang go hte sha dinglai kau wa ai. Rai marai sha yang nau nmai lawan ai.
Ya prat go nga pra asat grai lawan nga ai hte rau, lusha ai asat mung lawan wa nga ai, rai yang ndai zon re alai go hkamja lam hta akyu n rong ai. Rai marai sha ai shaloi nau lawan jang, masha gaga ni yu yang mung n tsom ai hta n-ga, tinang a hkum mung hpum lawan nga ai. Mayu e go, masha langai mi shat da mi sha yang manit 20 daram rai ra nga ai. Sha ai shaloi gau ngui sha maya sha ra ai.
Hka nau sharam lu yang ningsa ningnan gahti galai na lam hta wa-hkye hkra ai
Masha a hkum hkrang hta, hka go nambat langai ahkyak ai lusha re. Lama masha hkum mi lani mi hta hka lu ai shatang ndu jang, hkum hkrang na dingsa ningnan gahti galai lam asat lanyan wa nna, hpum wa chye ai. Hpa majo nga yang ahka go masha hkum na jan ai asau ni shagrit shayom kau ya lu nga ai. Masha hkum mi lani mi ahka gom 8~10 daram lu ra ai.
Namsi hte namlap simai nsha yang hkum na namta yom wa ai
Mayu na lusha hta, lama namsi hte namlap simai sha ai nlo jang, hkamja lam hta wa-hkye hkra ai. Namsi hte namlap simai a namta go tak nlu rai nga ai, Htang, hkaulan pa,hkainu a namta go masha a hkamja lam hta akyu mana maka rong nga ai, masha hkum mi lani mi namsi hte namlap simai 5 ~10 daram sha ra nga ai.
Kosi ai shaloi lusha ni sa mari jang tinang hte nhtuk ai lusha chye mari wa ai
Tsun ga nga yang, kosi ai shaloi rai marai nmai sa mari ai nrai nga ai, dai rai yang, kosi ai shaloi rai marai sa mari yang, hpa mu yang hpa mari mayu wa re myit chye rong wa ai, tinang a hkamja lam hte nhtuk ai lusha ni mung majoi hte mari wa nna lahpot kau chye nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn